Ουρολοιμώξεις σε παιδιατρικούςασθενείς τεταρτοβάθμιου νοσοκομείου κατά το έτος 2023
Creators: name: Θεοδωρακίδου, Αικατερίνη Αθανασίου
Publisher: name: Aristotle University of Thessaloniki
Year: 2025
Subjects: Ουρολοιμώξεις
Παιδιατρικοί ασθενείς
Κατά το έτος 2023
Urinary tract infections
Pediatric patients
During the year 2023

description: Εισαγωγή: Η ουρολοίμωξη είναι η πιο κοινή βακτηριακή λοίμωξη στα παιδιά, η οποία χρήζει άμεση διάγνωση και αντιμετώπιση καθώς μπορεί να προκαλέσει σοβαρές επιπλοκές, όπως πυελονεφρίτιδα και νεφρικές ουλές, τα οποία μπορεί να οδηγήσουν σε χρόνια προβλήματα νεφρικής λειτουργίας. Σκόπος: Ο σκοπός της παρούσας μελέτης ήταν η καταγραφή των παιδιατρικών ουρολοιμώξεων για έτος 2023 σε τεταρτοβάθμιο νοσοκομείο καθώς και ο υπολογισμός των ποσοστών αντιμικροβιακής αντοχής των στελεχών που απομονώθηκαν. Υλικά και μέθοδοι: Αξιολογήθηκαν θετικές καλλιέργειες ούρων από δείγματα παιδιατρικών ασθενών που προέρχονταν από την παιδιατρική κλινική του νοσοκομείου και από το τμήμα επειγόντων περιστατικών . Από τις 105 θετικές καλλιέργειες ούρων, απομονώθηκαν 21 διαφορετικά είδη μικροοργανισμών. Η ταυτοποίηση των μικροοργανισμών έγινε με το σύστημα MALDI-TOF MS ενώ ο έλεγχος ευαισθησίας σε αντιβιοτικά πραγματοποιήθηκε με το αυτόματο σύστημα VITEK 2. Αποτελέσματα: Το δείγμα της μελέτης αποτελούνταν από 333 παιδιατρικούς ασθενείς (181 κορίτσια και 152 αγόρια). Από τους 333 ασθενέις, οι 246 νοσηλευόταν στην παιδιατρική κλινική και οι 87 προήλθαν από το τμήμα επειγόντων Συνολικά πραγματοποιήθηκαν 358 καλλιέργειες ούρων εκ των οποίων, 105 βρέθηκαν θετικές, 221 αρνητικές ενώ 32 καλλιέργειες αξιολογήθηκαν ως επιμολύνσεις. Ο κύριος αιτιολογικός παράγοντας ήταν το Escherichia coli (47%) με υψηλά ποσοστά αντοχής στην αμπικιλλίνη (35%), αμοξυκιλλίνη (40%), τριμεθοπρίμη/σουλφαμεθοξαζόλη (19%), κεφοταξίμη (15%), αμοξυκιλλίνη/κλαβουλανικό (19%) και κεφουροξίμη (8%). Χαμηλότερα ποσοστά αντοχής εντοπίστηκαν στις κεφαλοσπορίνες δεύτερης και τρίτης γενιάς , στις αμινογλυκοσίδες καθώς και στην πιπερακιλλίνη/ταζομπακτάμη. Συζήτηση: Η διαχείριση των παιδιατρικών ουρολοιμώξεων παραμένει πρόκληση στην κλινική πράξη. Η γνώση της τοπικής επηδημιολογίας ενός νοσοκομείου είναι σημαντική για την παρακολούθηση των τάσεων αντοχής και της επάρκειας της εμπειρικής αντιβιοτικής θεραπείας.
description: Introduction: Urinary tract infection is the most common bacterial infection in children, which needs immediate diagnosis and treatment as it can cause serious complications, such as pyelonephritis and kidney stones, which can lead to chronic kidney function problems. Materials and methods: Positive urine cultures from pediatric patient specimens obtained from the pediatric clinic and emergency department were evaluated. 21 different species of microorganisms were isolated from 105 positive urine cultures. The microorganisms were identified with the MALDI-TOF MS system while antibiotic sensitivity testing was performed with the VITEK 2 automatic system. Results: The study sample consisted of 333 pediatric patients (181 girls and 52 boys). Of the 333 patients, 246 were hospitalized in the pediatric clinic and 87 came from the emergency department. A total of 358 urine cultures were performed of which 105 were positives, 221 were negatives. 32 cultures were evaluated as contaminations. The main causative agent was Escherichia coli (47%) with high rates of resistance to ampicillin (35%), amoxicillin (40%), trimethoprim/sulfamethoxazole (19%), cefotaxime (15%), amoxicillin/clavulanic acid (19%) and cefuroxime (8%). Discussion: The management of pediatric urinary tract infections remains a challenge in clinical practice. The knowledge of patient’s local epidemiology is important for monitoring resistance trends and the adequacy of empiric antibiotic therapy.